Tere,1. Kirjast ei näe palju asjaolusid, kuid kuna olete elanud ca 15 aastat abielus, siis kas on võimalik, et abielu jooksul toimus selle maja- aluse maa erastamine vms. Erastamisega muutub abikaasade õiguslik olukord varaliselt, ehk  siis nt maa erastamisega muutub kinnistu poolte ühisvaraks (küll väikeste nüanssidega, nt võimalusega osade võrdsusest kõrvale kalduda)  2. kirjutasite "ostsime maja"- kui näiteks oletan, et see oligi juba ostu ajal kinnistu (mitte vallasasi), siis kindlasti kõik Teie panused, sh rahalised ja töised, annavad Teile õigust nõuda endale midagi. Praegu veel kehtiva perekonnaseaduse § 14 lg 2 kohaselt võib kohus abikaasade ühisvaraks osaliselt või täielikult tunnistada abikaasa lahusvara, mille väärtus on  abielu kestel abikaasade töö või rahaliste kulutuste tulemusel oluliselt suurenenud. Soovitaksin kindlasti esimesel võimalusel pöörduda abi saamiseks juristi poole pikema konsultatsiooni saamiseks.  Kinkelepingu või testamenti saab abikaasa teha enda osa peale. Kuidas on selle majaga lood, saaksin Teile vastata, kui omaksin rohkem informatsiooni.  3. Abielu jooksul saab ta soetatud autot müüa, kuid eeldatakse, et teine abikaasa on nõus ja teadlik. Poole selle auto väärtusest peaks ta Teie nõude  korral Teile hüvitama. Parimate soovidega, HP